               EURÓPAI BIZOTTSÁG
            Brüsszel, 2018.10.15.
            COM(2018) 688 final
            2018/0361(NLE)
            Javaslat
            A TANÁCS HATÁROZATA
            a tagállamok által az Európai Fejlesztési Alapba fizetendő, a 2020-ra vonatkozó felső határt, a 2019-ben fizetendő éves összeget, a 2019. évi első részletet és a 2021-ben és 2022-ben fizetendő hozzájárulások várható éves összegeire vonatkozó indikatív, nem kötelező erejű előrejelzést is magában foglaló pénzügyi hozzájárulásokról

               INDOKOLÁS

               1.A JAVASLAT HÁTTERE

               •A javaslat indokai és céljai

                  A javaslat a következőket tartalmazza:

                  –
                        a 2020. évre szóló hozzájárulások éves összegének felső határa,

                  –
                        a 2019. évre szóló hozzájárulások éves összege,

                  –
                        a 2019. évre szóló hozzájárulás első részletének összege,

                  –
                        nem kötelező erejű előrejelzés a 2021. és 2022. évi várható éves összegekről.

                  A 11. Európai Fejlesztési Alapot (a továbbiakban: EFA) és a többi még nyitva lévő EFA-alapot (8., 9. és 10. EFA) a következő szabályok szerint igazgatják:

                  – Az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai közötti jelenlegi partnerségi megállapodás (a továbbiakban: AKCS–EU partnerségi megállapodás) legutóbb módosított változata
                     1
                  .

                  – Belső megállapodás az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról
                     2
                   (a továbbiakban: a 11. EFA-ra vonatkozó belső megállapodás).

                  – A Tanács (EU) 2015/323 rendelete a 11. Európai Fejlesztési Alapra alkalmazandó pénzügyi szabályzatról
                     3
                   (a továbbiakban: a 11. EFA-ra alkalmazandó pénzügyi szabályzat).

                  A fent említett dokumentumok a tagállamoknak az EFA-költségvetés pénzügyi támogatására irányuló, többéves kötelezettségvállalásait tartalmazzák. A 11. EFA-ra alkalmazandó pénzügyi szabályzat arról rendelkezik, hogy a tagállamoknak előre meghatározott pénzügyi kötelezettségvállalások alapján rendszeresen hozzá kell járulniuk az EFA költségvetéséhez. A rendszeres hozzájárulásokra technikai jellegű tanácsi határozatok útján kerül sor, melyek a korábban eldöntött pénzügyi hozzájárulásokat hajtják végre.

                  Ezért az indokolás bizonyos fejezetei nem alkalmazandók a rendszeres hozzájárulás-lehívásokra, mint például erre.

               •Összhang a szabályozási terület meglévő rendelkezéseivel

                  Lásd az 1. pontot. A javaslat indokai és céljai.

               •Összhang az Unió egyéb szakpolitikáival

                  Lásd az 1. pontot. A javaslat indokai és céljai.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  A belső megállapodás
                     4
                   7. cikke szerint a 11. EFA-hoz való tagállami hozzájárulásokat minősített többséggel elfogadott tanácsi határozat útján kell jóváhagyni.

                  A 11. EFA-ra alkalmazandó pénzügyi szabályzat 21. cikkének (7) bekezdésével összhangban a fenti összegek tekintetében minden esetben külön meg kell határozni a Bizottság, illetve az Európai Beruházási Bank (a továbbiakban: EBB) által kezelt összeget.

                  Az EBB a 11. EFA-ra alkalmazandó pénzügyi szabályzat 52. cikkével összhangban megküldte a Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

                  A 11. EFA-ra alkalmazandó pénzügyi szabályzat 22. cikkének (1) bekezdésével összhangban a hozzájárulások lehívása során először a korábbi EFA-k rendelkezésre álló összegeit kell felhasználni, egymás után. Így az e javaslatban szereplő lehívások az EBB esetében a 10. EFA, a Bizottság esetében pedig a 11. EFA összegeire vonatkoznak.

                  A 11. EFA-ra alkalmazandó pénzügyi szabályzat 21. cikkének (2) bekezdésével összhangban a Tanács legkésőbb november 15-ig határoz erről a javaslatról.

                  A 11. EFA-ra alkalmazandó pénzügyi szabályzat 23. cikkének (1) bekezdése úgy rendelkezik, hogy amennyiben a befizetendő hozzájárulások egy adott részletét határidőre nem fizetik be, az érintett tagállamnak a be nem fizetett összeg után kamatot kell fizetnie; a kamat fizetésére vonatkozó rendelkezéseket ugyanaz a cikk részletezi.

               •Szubszidiaritás (nem kizárólagos hatáskör esetén)

                  Lásd az 1. pontot. A javaslat indokai és céljai.

               •Arányosság

                  Lásd az 1. pontot. A javaslat indokai és céljai.

               •A jogi aktus típusának megválasztása

                  Lásd az 1. pontot. A javaslat indokai és céljai.

               2018/0361 (NLE)

               Javaslat

               A TANÁCS HATÁROZATA

               a tagállamok által az Európai Fejlesztési Alapba fizetendő, a 2020-ra vonatkozó felső határt, a 2019-ben fizetendő éves összeget, a 2019. évi első részletet és a 2021-ben és 2022-ben fizetendő hozzájárulások várható éves összegeire vonatkozó indikatív, nem kötelező erejű előrejelzést is magában foglaló pénzügyi hozzájárulásokról

               AZ EURÓPAI UNIÓ TANÁCSA,

               tekintettel az Európai Unióról szóló szerződésre és az Európai Unió működéséről szóló szerződésre,

               tekintettel az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra
                  5
                (a továbbiakban: belső megállapodás) és különösen annak 7. cikke (2) bekezdésére,

               tekintettel a 11. Európai Fejlesztési Alapra alkalmazandó pénzügyi szabályzatról szóló, 2015. március 2-i (EU) 2015/323 tanácsi rendeletre
                  6
                és különösen annak 21. cikke (2) bekezdésére,

               tekintettel az Európai Bizottság javaslatára,

               mivel:

               (1)Az (EU) 2015/323 tanácsi rendelet 21. cikkének (2) bekezdésében meghatározott eljárás alapján a Bizottság 2018. október 15-ig javaslatot terjeszt elő, amelyben megállapítja a) a 2020. évi hozzájárulás éves összegének felső határát; b) a 2019. évre szóló hozzájárulás éves összegét; c) a 2019. évre szóló hozzájárulás első részletének összegét; valamint d) a 2021–2022. évi hozzájárulások várható éves összegeinek indikatív, nem kötelező erejű előrejelzését.

               (2)Az Európai Beruházási Bank az (EU) 2015/323 tanácsi rendelet 52. cikkével összhangban megküldte a Bizottságnak az általa kezelt eszközök kötelezettségvállalásaira és kifizetéseire vonatkozó aktualizált becsléseket.

               (3)Az (EU) 2015/323 tanácsi rendelet 22. cikkének (1) bekezdése úgy rendelkezik, hogy a hozzájárulások lehívása során először a korábbi EFA-kra meghatározott összegeket kell felhasználni. Következésképpen az EBB-nek a 10. EFA-ból, a Bizottságnak pedig a 11. EFA-ból kell pénzösszegeket lehívnia.

               (4)Az (EU) 2017/2171 tanácsi határozat
                  7
                a 2019. évi tagállami EFA-hozzájárulások éves összegének felső határát a Bizottság részére 4 600 000 000 EUR-ban, az EBB részére pedig 300 000 000 EUR-ban rögzítette.

               ELFOGADTA EZT A HATÁROZATOT:

               1. cikk

               A 2020. évre szóló tagállami EFA-hozzájárulások éves összegének felső határa 4 900 000 000 EUR-ban kerül meghatározásra. Az összeget fel kell osztani, a Bizottság része 4 600 000 000 EUR, az EBB része 300 000 000 EUR.

               2. cikk

               A 2019. évre szóló tagállami EFA-hozzájárulások éves összege 4 700 000 000 EUR-ban kerül meghatározásra. Az összeget fel kell osztani oly módon, hogy a Bizottság része 4 400 000 000 EUR, az EBB része pedig 300 000 000 EUR legyen.

               3. cikk

               Az e határozat mellékletében található táblázat tartalmazza az Európai Fejlesztési Alaphoz történő, 2019. évre szóló hozzájárulások első részleteként az Európai Bizottság és az Európai Beruházási Bank részére a tagállamok által fizetendő egyes összegeket.

               4. cikk

               A hozzájárulások várható éves összegeinek indikatív, nem kötelező erejű előrejelzése 2021-re vonatkozóan a Bizottság részére 4 000 000 000 EUR-ban, az EBB részére 300 000 000 EUR-ban, 2022-re vonatkozóan a Bizottság részére 3 500 000 000 EUR-ban, az EBB részére pedig 400 000 000 EUR-ban kerül meghatározásra.

               5. cikk

               Ez a határozat az elfogadásának napján lép hatályba.

               Ennek a határozatnak a tagállamok a címzettjei.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 317., 2000.12.15., 3. o.

                     (2)

                        HL L 210., 2013.8.6., 1. o.

                     (3)

                        HL L 58., 2015.3.3., 17. o.

                     (4)

                        Belső megállapodás az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időszakra vonatkozó többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról.

                     (5)

                        HL L 210., 2013.8.6., 1. o.

                     (6)

                        HL L 58., 2015.3.3., 17. o.

                     (7)

                        A Tanács (EU) 2017/2171 határozata (2017. november 20.) a tagállamok által az Európai Fejlesztési Alapba fizetendő, a 2019-re vonatkozó felső határt, a 2018-ban fizetendő összeget, a 2018. évi első részletet és a 2020-ban és 2021-ben fizetendő hozzájárulások várható éves összegeire vonatkozó indikatív, nem kötelező erejű előrejelzést is magában foglaló pénzügyi hozzájárulásokról (HL L 306., 2017.11.22., 21. o.).

    ---documentbreak---

               EURÓPAI BIZOTTSÁG
            Brüsszel, 2018.10.15.
            COM(2018) 688 final
            MELLÉKLET
            a következőhöz:
            A TANÁCS HATÁROZATA
            a tagállamok által az Európai Fejlesztési Alapba fizetendő, a 2020-ra vonatkozó felső határt, a 2019-ben fizetendő éves összeget, a 2019. évi első részletet és a 2021-ben és 2022-ben fizetendő hozzájárulások várható éves összegeire vonatkozó indikatív, nem kötelező erejű előrejelzést is magában foglaló pénzügyi hozzájárulásokról

               MELLÉKLET

                        TAGÁLLAMOK

                        A 10. EFA-ra vonatkozó kulcs (%)

                        A 11. EFA-ra vonatkozó kulcs (%)

                        2019. évi 1. részlet (EUR)

                        Összesen

                        Bizottság

                        EBB

                        11. EFA

                        10. EFA

                        BELGIUM

                        3,53

                        3,24927

                        64 985 400,00

                        3 530 000,00

                        68 515 400,00

                        BULGÁRIA

                        0,14

                        0,21853

                        4 370 600,00

                        140 000,00

                        4 510 600,00

                        CSEH KÖZTÁRSASÁG

                        0,51

                        0,79745

                        15 949 000,00

                        510 000,00

                        16 459 000,00

                        DÁNIA

                        2,00

                        1,98045

                        39 609 000,00

                        2 000 000,00

                        41 609 000,00

                        NÉMETORSZÁG

                        20,50

                        20,57980

                        411 596 000,00

                        20 500 000,00

                        432 096 000,00

                        ÉSZTORSZÁG

                        0,05

                        0,08635

                        1 727 000,00

                        50 000,00

                        1 777 000,00

                        ÍRORSZÁG

                        0,91

                        0,94006

                        18 801 200,00

                        910 000,00

                        19 711 200,00

                        GÖRÖGORSZÁG

                        1,47

                        1,50735

                        30 147 000,00

                        1 470 000,00

                        31 617 000,00

                        SPANYOLORSZÁG

                        7,85

                        7,93248

                        158 649 600,00

                        7 850 000,00

                        166 499 600,00

                        FRANCIAORSZÁG

                        19,55

                        17,81269

                        356 253 800,00

                        19 550 000,00

                        375 803 800,00

                        HORVÁTORSZÁG

                        0,00

                        0,22518

                        4 503 600,00

                        0,00

                        4 503 600,00

                        OLASZORSZÁG

                        12,86

                        12,53009

                        250 601 800,00

                        12 860 000,00

                        263 461 800,00

                        CIPRUS

                        0,09

                        0,11162

                        2 232 400,00

                        90 000,00

                        2 322 400,00

                        LETTORSZAG

                        0,07

                        0,11612

                        2 322 400,00

                        70 000,00

                        2 392 400,00

                        LITVÁNIA

                        0,12

                        0,18077

                        3 615 400,00

                        120 000,00

                        3 735 400,00

                        LUXEMBURG

                        0,27

                        0,25509

                        5 101 800,00

                        270 000,00

                        5 371 800,00

                        MAGYARORSZÁG

                        0,55

                        0,61456

                        12 291 200,00

                        550 000,00

                        12 841 200,00

                        MÁLTA

                        0,03

                        0,03801

                        760 200,00

                        30 000,00

                        790 200,00

                        HOLLANDIA

                        4,85

                        4,77678

                        95 535 600,00

                        4 850 000,00

                        100 385 600,00

                        AUSZTRIA

                        2,41

                        2,39757

                        47 951 400,00

                        2 410 000,00

                        50 361 400,00

                        LENGYELORSZÁG

                        1,30

                        2,00734

                        40 146 800,00

                        1 300 000,00

                        41 446 800,00

                        PORTUGÁLIA

                        1,15

                        1,19679

                        23 935 800,00

                        1 150 000,00

                        25 085 800,00

                        ROMÁNIA

                        0,37

                        0,71815

                        14 363 000,00

                        370 000,00

                        14 733 000,00

                        SZLOVÉNIA

                        0,18

                        0,22452

                        4 490 400,00

                        180 000,00

                        4 670 400,00

                        SZLOVÁKIA

                        0,21

                        0,37616

                        7 523 200,00

                        210 000,00

                        7 733 200,00

                        FINNORSZÁG

                        1,47

                        1,50909

                        30 181 800,00

                        1 470 000,00

                        31 651 800,00

                        SVÉDORSZÁG

                        2,74

                        2,93911

                        58 782 200,00

                        2 740 000,00

                        61 522 200,00

                        EGYESÜLT KIRÁLYSÁG

                        14,82

                        14,67862

                        293 572 400,00

                        14 820 000,00

                        308 392 400,00

                        EU-28 ÖSSZESEN

                        100,00

                        100,00

                        2 000 000 000,00

                        100 000 000,00

                        2 100 000 000,00


               EURÓPAI BIZOTTSÁG
            Brüsszel, 2018.10.30.
            COM(2018) 717 final
            2018/0369(NLE)
            Javaslat
            A TANÁCS HATÁROZATA
            az afrikai-eurázsiai vándorló vízimadarak védelméről szóló megállapodás részes feleinek hetedik találkozóján a megállapodás 3. mellékletének egyes módosításai tekintetében az Európai Unió nevében képviselendő álláspontról

               INDOKOLÁS

               1.A javaslat tárgya

               Ez a javaslat az afrikai-eurázsiai vándorló vízimadarak védelméről szóló megállapodás részes feleinek hetedik találkozóján a megállapodás 3. mellékletén végrehajtandó egyes módosítások tervezett elfogadásával kapcsolatban az Unió nevében képviselendő álláspont meghatározásáról szóló határozatra irányul.

               2.A javaslat háttere

               2.1.Az afrikai-eurázsiai vándorló vízimadarak védelméről szóló megállapodás

               Az afrikai-eurázsiai vándorló vízimadarak védelméről szóló megállapodás (a továbbiakban: megállapodás) célja a vándorló vízimadárfajok és élőhelyeik védelme Afrikában, Európában, a Közel-Keleten, Közép-Ázsiában, Grönlandon és a kanadai szigetvilágban. A megállapodás 1999. november 1-jén lépett hatályba.

               A vándorló, vadon élő állatfajok védelméről szóló egyezmény keretében kidolgozott és az ENSZ Környezetvédelmi Programja (UNEP) keretében kezelt megállapodás a részt vevő országokat és a tágabb nemzetközi természetvédelmi közösséget egyesíti a vándorló vízimadarak számára teljes elterjedési területükön biztosítandó összehangolt védelem és kezelés érdekében.

               Az Európai Unió 2005. október 1-je óta szerződő fele e megállapodásnak
                  1
               . A megállapodás jelenleg hetvenhét szerződő felet számlál, melyek közül negyvenegy (köztük az EU) területe Eurázsiában, harminchaté pedig Afrikában található.

               25 tagállam a megállapodás részes fele
                  2
               .

               A megállapodásban foglalt vállalásokat az uniós jogban a vadon élő madarak védelméről szóló 2009/147/EK irányelv (a madárvédelmi irányelv)
                  3
                hajtja végre. A madárvédelmi irányelv a tagállamoknak a Szerződés hatálya alá tartozó európai területén természetesen előforduló összes vadon élő madárfaj védelmére vonatkozik. Célja e fajok védelme, kezelése és ellenőrzése, továbbá szabályokat állapít meg hasznosításukkal kapcsolatban.

               2.2.A felek találkozója

               A felek találkozója a megállapodás fő döntéshozó testülete. Hatáskörrel rendelkezik arra, hogy felülvizsgálja a megállapodás mellékleteit, és háromévente ülésezik. Minden fél egy szavazattal rendelkezik, de a regionális gazdasági integrációs szervezetek — amilyen az Európai Unió is — annyi szavazattal rendelkeznek, ahány tagállamuk szerződő fele a megállapodásnak. Egy melléklet bármely módosítását a találkozón jelen lévő felek kétharmados többségével kell elfogadni.

               A megállapodás részes feleinek hetedik találkozójára 2018. december 4. és 8. között kerül sor Dél-Afrikában.

               2.3.A felek találkozóján elfogadandó tervezett jogi aktus

               A felek találkozója 2018. december 4. és 8. közötti hetedik találkozóján várhatóan elfogadásra kerül a megállapodás mellékleteinek a 10. cikk (5) bekezdésével összhangban történő módosításáról szóló 7.3. határozat
                  4
                (a továbbiakban: tervezett jogi aktus).

               A tervezett jogi aktus célja a megállapodás 2., valamint 3. mellékletének (Cselekvési terv) módosítása. A 2. melléklet a megállapodás hatálya alá tartozó vándorló vízimadarak jegyzékét tartalmazza. A 3. melléklet azokat az intézkedéseket határozza meg, amelyeket a feleknek a legfontosabb fajok vonatkozásában kell meghozniuk. Az 1. táblázatban meghatározott kritériumok alapján legfontosabb fajokat a 3. melléklet 1. táblázata sorolja fel.

               A megállapodás 2. cikke szerint: „A Felek koordinált intézkedéseket tesznek, hogy a vándorló vízimadárfajok kedvező védelmi helyzetét megőrizzék vagy helyreállítsák. E célból alkalmazzák – nemzeti jogszabályaik határain belül – a Megállapodás 3. cikkében leírt intézkedéseket, összhangban a 4. cikkben említett Cselekvési Tervben pontosan meghatározott tevékenységekkel.”

               A tervezett jogi aktus valamennyi részes fél tekintetében a részes felek találkozója általi elfogadását követő kilencvenedik napon lép hatályba és válik kötelezővé, kivéve azokat a feleket, amelyek fenntartással éltek. A kilencvennapos időszak alatt bármely fél élhet fenntartással a mellékletek módosításával szemben a letéteményeshez intézett írásbeli értesítés útján.

               3.Az Unió nevében képviselendő álláspont

               Az Unió nevében képviselendő javasolt álláspont az, hogy a részes felek hetedik találkozóján támogatni kell a tervezett jogi aktus elfogadását.

               A 2. melléklet javasolt módosításait az Európai Unió nyújtotta be. A 3. melléklet javasolt módosításait az Európai Unió és Uganda terjesztette elő.

               Az Európai Unió által a 2. és 3. mellékletben javasolt módosítások a 10326/18. sz. tanácsi határozaton
                  5
                alapulnak.

               Az Európai Unió által a 2. melléklet tekintetében javasolt módosítás, hogy a megállapodás hatálya alá tartozó vízimadárfajok jegyzéke egészüljön ki az üstökös kárókatonával (Phalacrocorax aristotelis).

               Az Európai Unió által a 3. melléklet 1. táblázata tekintetében javasolt módosítás, hogy a sarlós partfutó (Calidris ferruginea), a lunda (Fratercula arctica) és az alka (Alca torda) valamennyi populációját az 1. táblázat A. oszlopába kell áthelyezni a 4., 1b., illetve 4. csoportba, az üstökös kárókatona nem európai uniós (Barents-tengeri) populációját (Phalacrocorax aristotelis aristotelis) és európai uniós (keleti földközi-tengeri és horvát adriai) populációját (Phalacrocorax aristotelis desmarestii) pedig fel kell venni a 3. melléklet 1. táblázatának A. oszlopába, a 2., illetve 1c. csoportba.

               A javasolt módosításokat az afrikai-eurázsiai vándorló vízimadarak védelméről szóló megállapodás Európai Közösség részéről történő megkötéséről szóló, 2005. július 18-i 2006/871/EK tanácsi határozat 3. cikkének (1) és (3) bekezdése értelmében az Európai Unió nevében a Bizottság hagyja jóvá.

               Az Uganda által a 3. melléklet 1. táblázata tekintetében javasolt módosítás, hogy a magyarázatokban az A. oszlop 3. csoport c) pontja és a B. oszlop 2. csoport c) pontja szövegéből töröljék a „jelentős” szót, és az A. oszlop 3. csoport, valamint a B. oszlop 2. csoport új, „hirtelen rövid távú csökkenést mutatnak” szövegű e) ponttal egészüljön ki, továbbá egyes fajok kerüljenek át egyik oszlopból vagy csoportból egy másikba a 7.3. határozat tervezetében foglaltaknak megfelelően.

               Az Uganda által javasolt módosításokat az Európai Unió nevében jóvá kell hagyni, mivel ezek a szóban forgó madárállományok védelmi helyzetének változásait tükrözik, és hozzájárulnak a csökkenő állományú fajok védelmének javításához. Ezen belül:

               (a)Az Uganda által a megállapodás 3. melléklete tekintetében javasolt és a 7.3. határozat tervezetében foglalt azon módosításokat, amelyek összhangban vannak a vonatkozó uniós joggal (a madárvédelmi irányelvvel), a Bizottságnak jóvá kell hagynia az Európai Unió nevében, összhangban az afrikai-eurázsiai vándorló vízimadarak védelméről szóló megállapodás Európai Közösség részéről történő megkötéséről szóló, 2005. július 18-i 2006/871/EK tanácsi határozat 3. cikkének (1) és (3) bekezdésével.

               (b)Az Uganda által a megállapodás 3. melléklete tekintetében javasolt és a 7.3. határozat tervezetében foglalt, az alábbi kilenc fajt érintő módosításokat: pehelyréce (Somateria mollissima), örvös bukó (Mergus serrator), barátréce (Aythia ferina), csigaforgató (Haematopus ostralegus), bíbic (Vanellus vanellus), kis goda (Limosa lapponica), nagy goda (Limosa limosa), sarki partfutó (Calidris canutus) és füstös cankó (Tringa erythropus), amelyek nincsenek összhangban a vonatkozó uniós joggal (a madárvédelmi irányelvvel), az EUMSZ 218. cikkének (9) bekezdésével összhangban kell jóváhagyni az Európai Unió nevében.

               Azonban az afrikai-eurázsiai vándorló vízimadarak védelméről szóló megállapodás Európai Közösség részéről történő megkötéséről szóló, 2005. július 18-i 2006/871/EK tanácsi határozat 3. cikkének (4) bekezdésével összhangban a Bizottságnak a részes felek korábbi találkozóin a hasonló módosításoknál követetteknek megfelelően fenntartással kell élnie a fenti kilenc faj tekintetében javasolt módosításokkal szemben, mivel azok szükségessé teszik a madárvédelmi irányelv módosítását, ami a részes felek találkozója általi elfogadásuktól számított kilencven napon belül nem oldható meg.

               Az Európai Unió fenntartásában két fajcsoportot kell megkülönböztetni:

               Azon négy faj vonatkozásában (örvös bukó, barátréce, nagy goda és füstös cankó), amelyeket az A. oszlop 1b. (barátréce), illetve 3c. csoportjában (a 3 másik faj) javasolnak feltüntetni, a megállapodás értelmében tilos lenne a vadászat, pedig a madárvédelmi irányelv értelmében ezek most vadászható fajok és az irányelv II. mellékletének B. részében szerepelnek. Ezért a 2005. július 18-i 2006/871/EK tanácsi határozat 3. cikkének (4) bekezdésével összhangban a Bizottságnak fenntartással kell élnie e módosításokkal szemben, hiszen a részes felek találkozója általi elfogadásuktól számított kilencven napon belül nem lehetséges a madárvédelmi irányelv módosítása.

               A további öt faj (pehelyréce, csigaforgató, bíbic, kis goda és sarki partfutó) állományai tekintetében azoknak a megállapodás 3. melléklete A. oszlopának 4. csoportjában való feltüntetését javasolták. A 3. melléklet értelmében az ebbe a csoportba sorolt fajokat csak az adott fajra vonatkozó nemzetközi cselekvési terv rendelkezéseinek keretén belül és az adaptív terítékkezelés elvét követve szabad vadászni. Így az Európai Unió e fajokkal kapcsolatos fenntartása visszavonható, amint életbe lép egy nemzetközi szerv keretében egy a madárvédelmi irányelv 7. cikke követelményeinek megfelelő adaptív terítékkezelési mechanizmus.

               4.Jogalap

               4.1.Eljárási jogalap

               4.1.1.Elvek

               Az Európai Unió működéséről szóló szerződés (EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a kérdéses szervre irányadó nemzetközi jog szabályainak alkalmazása révén joghatással bíró jogi aktusok. Ezenfelül a fogalom magában foglalja azokat az eszközöket is, amelyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  6
               .

               4.1.2.A jelen esetre történő alkalmazás

               A felek találkozója egy megállapodás, nevezetesen az afrikai-eurázsiai vándorló vízimadarak védelméről szóló megállapodás által létrehozott szerv.

               Az általa elfogadandó jogi aktus joghatással bíró jogi aktus. A nemzetközi jog szerint is kötelező erővel fog bírni, és meghatározó módon befolyásolja az európai uniós jog, nevezetesen a madárvédelmi irányelv tartalmát. Ez azért van így, mert a megállapodás 3. mellékletének 1. táblázatában felsorolt legfontosabb fajokkal kapcsolatos, a felek által meghozandó bizonyos intézkedések – elsősorban a vadászat tekintetében – nem minden esetben egyeztethetők össze a madárvédelmi irányelvben e fajok tekintetében szereplő előírásokkal. Ugyanis ha az afrikai-eurázsiai vándorló vízimadarak védelméről szóló megállapodás megtiltja a madárvédelmi irányelv II. mellékletében szereplő valamely faj vadászatát, a madárvédelmi irányelv módosításra szorul.Az afrikai-eurázsiai vándorló vízimadarak védelméről szóló megállapodás Európai Közösség részéről történő megkötéséről szóló, 2005. július 18-i 2006/871/EK tanácsi határozat 3. cikke értelmében a közösségi hatáskörbe tartozó kérdésekben a Bizottság felhatalmazást kap arra, hogy a Közösség nevében jóváhagyja a megállapodás mellékleteinek a 10. cikk (5) bekezdésével összhangban elfogadott módosításait. Ez a felhatalmazás azonban azokra a módosításokra korlátozódik, amelyek összhangban vannak a vadon élő madarak és természetes élőhelyeik védelmével kapcsolatos közösségi vívmányokkal és nem módosítják azok tartalmát.

               Mivel az Uganda által a megállapodás 3. mellékletének 1. táblázata tekintetében javasolt módosítások, melyek a következő kilenc fajt érintik: pehelyréce (Somateria mollissima), örvös bukó (Mergus serrator), barátréce (Aythia ferina), csigaforgató (Haematopus ostralegus), bíbic (Vanellus vanellus), kis goda (Limosa lapponica), nagy goda (Limosa limosa), sarki partfutó (Calidris canutus) és füstös cankó (Tringa erythropus), a madárvédelmi irányelv módosítását vonnák maguk után, a megállapodásban részes felek hetedik találkozóján az ezek tekintetében képviselendő európai uniós álláspontot tanácsi határozatban kell megállapítani
                  7
               .

               A tervezett jogi aktus nem egészíti ki és nem is módosítja a megállapodás intézményi kereteit.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió nevében képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus fő célja és tartalma a környezettel kapcsolatos.

               Ezért a javasolt határozat anyagi jogalapja az EUMSZ 192. cikkének (1) bekezdése.

               4.3.Következtetés

               A javasolt határozat jogalapja az EUMSZ 192. cikkének (1) bekezdése, összefüggésben az EUMSZ 218. cikkének (9) bekezdésével.

               5.A tervezett jogi aktus közzététele

               Mivel az afrikai-eurázsiai vándorló vízimadarak védelméről szóló megállapodás keretében tervezett jogi aktus a megállapodás 2. és 3. mellékletét módosítja, helyénvaló azt elfogadása után közzétenni az Európai Unió Hivatalos Lapjában.

               2018/0369 (NLE)

               Javaslat

               A TANÁCS HATÁROZATA

               az afrikai-eurázsiai vándorló vízimadarak védelméről szóló megállapodás részes feleinek hetedik találkozóján a megállapodás 3. mellékletének egyes módosításai tekintetében az Európai Unió nevében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 192. cikke (1) bekezdésére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az afrikai-eurázsiai vándorló vízimadarak védelméről szóló megállapodás (a továbbiakban: megállapodás) 1999. november 1-jén lépett hatályba, és az Európai Közösség nevében a 2006/871/EK tanácsi határozat
                  8
                hagyta jóvá.

               (2)A megállapodás 10. cikkének (5) bekezdése értelmében a felek találkozója fogadhatja el a megállapodás mellékleteinek módosításait.

               (3)A megállapodás részes feleinek 2018. december 4–8-i hetedik találkozója várhatóan határozatot fogad el a megállapodás 2. és 3. mellékletének módosításáról.

               (4)Mivel az elfogadandó határozat kötelező érvényű lesz az Unióra nézve és meghatározó módon befolyásolja uniós szabályozás, nevezetesen a madárvédelmi irányelv tartalmát, helyénvaló meghatározni az Unió nevében a felek találkozóján képviselendő álláspontot.

               (5)Az Uganda által a megállapodás 3. melléklete tekintetében javasolt és a 7.3. határozat tervezetében foglalt, az alábbi kilenc fajt érintő módosításokat: pehelyréce (Somateria mollissima), örvös bukó (Mergus serrator), barátréce (Aythia ferina), csigaforgató (Haematopus ostralegus), bíbic (Vanellus vanellus), kis goda (Limosa lapponica), nagy goda (Limosa limosa), sarki partfutó (Calidris canutus) és füstös cankó (Tringa erythropus), amelyek nincsenek összhangban a vonatkozó uniós joggal (a madárvédelmi irányelvvel), jóvá kell hagyni az Európai Unió nevében, mivel hozzájárulnak e fajok csökkenő állományai védelmének javításához. Azonban az afrikai-eurázsiai vándorló vízimadarak védelméről szóló megállapodás Európai Közösség részéről történő megkötéséről szóló, 2005. július 18-i 2006/871/EK tanácsi határozat 3. cikkének (4) bekezdésével összhangban a Bizottságnak fenntartással kell élnie az említett kilenc faj tekintetében javasolt módosításokkal szemben, mivel azok szükségessé teszik a madárvédelmi irányelv módosítását, ami a részes felek találkozója általi elfogadásuktól számított kilencven napon belül nem oldható meg,

               ELFOGADTA EZT A HATÁROZATOT:

               1. cikk

               A megállapodás részes feleinek hetedik találkozóján az Unió nevében képviselendő álláspont a következő:

               Az Uganda által a megállapodás 3. melléklete tekintetében javasolt és a megállapodás részes feleinek hetedik találkozója 7.3. határozatának tervezetében foglalt, az alábbi kilenc fajt érintő módosításokat: pehelyréce (Somateria mollissima), örvös bukó (Mergus serrator), barátréce (Aythia ferina), csigaforgató (Haematopus ostralegus), bíbic (Vanellus vanellus), kis goda (Limosa lapponica), nagy goda (Limosa limosa), sarki partfutó (Calidris canutus) és füstös cankó (Tringa erythropus) a megállapodásban részes felek hetedik találkozója alkalmával jóvá kell hagyni az Európai Unió nevében.

               2. cikk

               Ennek a határozatnak a Bizottság címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács 2006/871/EK határozata (2005. július 18.) az afrikai-eurázsiai vándorló vízimadarak védelméről szóló megállapodás Európai Közösség részéről történő megkötéséről (HL L 345., 2006.12.8., 24. o.).

                     (2)

                        Három tagállam nem vesz részt a megállapodásban: Ausztria, Málta és Lengyelország.

                     (3)

                        HL L 20., 2010.1.26., 7. o.,
                  http://eur-lex.europa.eu/LexUriServ/LexUriServ.do?uri=OJ:L:2010:020:0007:0025:HU:PDF

                     (4)

                  https://www.unep-aewa.org/en/document/adoption-amendments-aewa-annexes-3

                     (5)

                  http://data.consilium.europa.eu/doc/document/ST-10326-2018-INIT/hu/pdf

                     (6)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (7)

                        A 2005. július 18-i 2006/871/EK tanácsi határozattal összhangban a Bizottság jóváhagyhatja azon módosításokat, amelyek nem teszik szükségessé a madárvédelmi irányelv módosítását.

                     (8)

                        HL L 345., 2006.12.8., 24. o.


               EURÓPAI BIZOTTSÁG
            Brüsszel, 2018.11.5.
            COM(2018) 724 final
            2018/0374(NLE)
            Javaslat
            A TANÁCS HATÁROZATA
            az Európai Unió által az egyrészről az Európai Unió és tagállamai, és másrészről az SADC-GPM-tagállamok közötti gazdasági partnerségi megállapodással létrehozott vegyes tanácson belül a vegyes tanács és a kereskedelmi és fejlesztési bizottság eljárási szabályzatának elfogadásával kapcsolatban képviselendő álláspontról

               INDOKOLÁS

               1.A javaslat tárgya

               E javaslat tárgya az Unió által az egyrészről az Európai Unió és tagállamai, és másrészről a Dél-afrikai Fejlesztési Közösség gazdasági partnerségi megállapodásban részt vevő államai (a továbbiakban: SADC-GPM-államok) közötti gazdasági partnerségi megállapodással létrehozott vegyes tanácsban, a vegyes tanács eljárási szabályzatának, valamint a kereskedelmi és fejlesztési bizottság eljárási szabályzatának tervezett elfogadásával kapcsolatban képviselendő álláspont meghatározásáról szóló határozat.

               2.A JAVASLAT HÁTTERE

               2.1.Az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodás

               Az egyrészről az Európai Unió és tagállamai, és másrészről a SADC-GPM-államok közötti gazdasági partnerségi megállapodás (a továbbiakban: a megállapodás) céljai a következők:

               a)a szegénység csökkentéséhez és felszámolásához való hozzájárulás a fenntartható fejlődés célkitűzésével, a millenniumi fejlesztési célokkal és a Cotonoui Megállapodással összhangban álló kereskedelmi partnerség létrehozásának segítségével;

               b)a regionális integráció, a gazdasági együttműködés és a felelős kormányzás előmozdítása, ennélfogva a Felek közötti és az SADC-GPM-államok közötti kereskedelemre és befektetésekre vonatkozó, hatékony, kiszámítható és átlátható regionális szabályozási keret létrehozása és végrehajtása;

               c)az SADC-GPM-államok világgazdaságba való fokozatos integrációjának elősegítése, politikai döntéseiknek és fejlesztési prioritásaiknak megfelelően;

               d)az SADC-GPM-államok kapacitásának fejlesztése a kereskedelempolitika és a kereskedelemmel kapcsolatos kérdések terén;

               e)a befektetések és a magánszektor kezdeményezéseinek növelésére vonatkozó feltételek támogatása, valamint az ellátási kapacitás, a versenyképesség és a gazdasági növekedés fokozása az SADC-GPM-államokban; valamint

               f)a szolidaritás és a kölcsönös érdekek alapján a Felek között meglévő kapcsolatok erősítése.

               A megállapodás egyrészről az Európai Unió és tagállamai, másrészről Botswana, Lesotho, Namíbia, Szváziföld és Dél-Afrika között 2016. október 10-étől, valamint egyrészről az Európai Unió és tagállamai, másrészről Mozambik között 2018. február 4-étől ideiglenesen alkalmazandó.

               2.2.A vegyes tanács

               A megállapodás 100. cikke létrehozza a vegyes tanácsot és úgy rendelkezik, hogy az „felügyeli és igazgatja a megállapodás végrehajtását”.

               A megállapodás 101. cikke értelmében a vegyes tanács egyrészről az EU Tanácsának megfelelő tagjaiból és az Európai Bizottság megfelelő tagjaiból vagy ezek képviselőiből, másrészről az SADC-GPM-államok minisztereiből vagy ezek képviselőiből áll. A vegyes tanács feladatkörébe tartozik saját eljárási szabályzatának, valamint a kereskedelmi és fejlesztési bizottság eljárási szabályzatának meghatározása.

               A megállapodás 102. cikke előírja, hogy a vegyes tanács konszenzussal hozza döntéseit, melyek a Felekre nézve kötelezők.

               2.3.A vegyes tanács tervezett jogi aktusa

               A vegyes tanács az első ülésén határozatot tervez elfogadni a vegyes tanács eljárási szabályzatáról, valamint a kereskedelmi és fejlesztési bizottság eljárási szabályzatáról (a továbbiakban: a tervezett jogi aktus).

               A tervezett jogi aktus célja a vegyes tanács és a kereskedelmi és fejlesztési bizottság szervezetére és működésére vonatkozó szabályok megállapítása.

               3.Az Unió által képviselendő álláspont

               Ez a tanácsi határozatra irányuló javaslat meghatározza az Unió által az EU–SADC gazdasági partnerségi megállapodással létrehozott vegyes tanácsban, a vegyes tanács és a kereskedelmi és fejlesztési bizottság eljárási szabályzatával kapcsolatban képviselendő álláspontot.

               A megállapodás felei megvitatták ezeket az eljárási szabályzatokat, és megállapodtak arról, hogy – az EU döntéshozatali eljárásainak függvényében – a vegyes tanács első, 2019 első félévére tervezett ülésén el kell fogadni azokat.

               A mellékelt eljárási szabályzat és magatartási kódex tartalmában nagyon hasonlít a más gazdasági partnerségi megállapodások vagy egyéb kereskedelmi megállapodások eljárási szabályzatában foglaltakhoz.

               Az eljárási szabályzat alapvetően fontos a megállapodás intézményi keretének kiteljesítéséhez, és ezáltal a megállapodás zavartalan működésének biztosításához.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  1
               .

               4.1.2.A jelen esetre történő alkalmazás

               A vegyes tanácsot megállapodás, nevezetesen az EU–SADC-GPM-megállapodás hozta létre.

               A vegyes tanács által elfogadandó jogi aktus joghatással bíró jogi aktus. A megállapodás 102. cikke (2) bekezdésének megfelelően a tervezett jogi aktus a nemzetközi jog értelmében kötelező érvényű lesz.

               A tervezett jogi aktus nem egészíti ki és nem módosítja a megállapodás intézményi keretét.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a következő területtel kapcsolatos: közös kereskedelempolitika.

               Ezért a javasolt határozat anyagi jogalapja az EUMSZ 207. cikke.

               4.3.Következtetés

               A javasolt határozat jogalapja ezért az EUMSZ 207. cikke, összefüggésben az EUMSZ 218. cikkének (9) bekezdésével.

               2018/0374 (NLE)

               Javaslat

               A TANÁCS HATÁROZATA

               az Európai Unió által az egyrészről az Európai Unió és tagállamai, és másrészről az SADC-GPM-tagállamok közötti gazdasági partnerségi megállapodással létrehozott vegyes tanácson belül a vegyes tanács és a kereskedelmi és fejlesztési bizottság eljárási szabályzatának elfogadásával kapcsolatban képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikkére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az egyrészről az Európai Unió és tagállamai, és másrészről a Dél-afrikai Fejlesztési Közösség gazdasági partnerségi megállapodásban részt vevő államai (a továbbiakban: SADC-GPM államok) közötti gazdasági partnerségi megállapodást (a továbbiakban: a megállapodás) az Európai Unió és tagállamai 2016. június 10-én írták alá.
                  2
                A megállapodás egyrészről az Európai Unió és tagállamai, másrészről Botswana, Lesotho, Namíbia, Szváziföld és Dél-Afrika között 2016. október 10-étől, valamint egyrészről az Európai Unió és tagállamai, másrészről Mozambik között 2018. február 4-étől ideiglenesen alkalmazandó.

               (2)A megállapodás 102. cikkének (1) bekezdése szerint a vegyes tanács a megállapodás hatálya alá tartozó valamennyi ügyben határozatokat fogadhat el. A 101. cikk (3) bekezdésének h) és i) pontja szerint a vegyes tanács megállapítja saját eljárási szabályzatát, valamint a kereskedelmi és fejlesztési bizottság eljárási szabályzatát.

               (3)A vegyes tanácsnak az első ülésén el kell fogadnia a saját eljárási szabályzatára, valamint a kereskedelmi és fejlesztési bizottság eljárási szabályzatára vonatkozó határozatokat.

               (4)Helyénvaló meghatározni az Unió által a vegyes tanácsban képviselendő álláspontot, mivel a tervezett vegyes tanácsi határozat kötelező érvényű lesz az Unióra nézve,

               ELFOGADTA EZT A HATÁROZATOT:

               1. cikk

               A vegyes tanács első ülésén az Unió által képviselendő álláspont a vegyes tanácsnak az e határozathoz csatolt, a vegyes tanács eljárási szabályzatáról, valamint a kereskedelmi és fejlesztési bizottság eljárási szabályzatáról szóló határozattervezetén alapul.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (2)

                        Gazdasági partnerségi megállapodás egyrészről az Európai Unió és tagállamai, és másrészről az SADC-GPM-államok között (HL L 250., 2016.9.16., 3. o.).

    ---documentbreak---

               EURÓPAI BIZOTTSÁG
            Brüsszel, 2018.11.5.
            COM(2018) 724 final
            MELLÉKLET
            a következőhöz:
            A Tanács határozata
            az Európai Unió által az egyrészről az Európai Unió és tagállamai, és másrészről az SADC-GPM-tagállamok közötti gazdasági partnerségi megállapodással létrehozott vegyes tanácson belül a vegyes tanács és a kereskedelmi és fejlesztési bizottság eljárási szabályzatának elfogadásával kapcsolatban képviselendő álláspontról

               CSATOLMÁNY

               A VEGYES TANÁCS 1. sz. HATÁROZATA

               (XX)

               a vegyes tanács és a kereskedelmi és fejlesztési bizottság eljárási szabályzatának elfogadásáról

               A VEGYES TANÁCS,

               tekintettel az egyrészről az Európai Unió és tagállamai, másrészről az SADC-GPM-államok között létrejött, 2016. június 10-én Kasane-ban aláírt gazdasági partnerségi megállapodásra (a továbbiakban: a megállapodás) és különösen annak 100., 101. és 102. cikkére,

               ELFOGADTA EZT A HATÁROZATOT:

               1.A vegyes tanács eljárási szabályzatát az I. melléklet tartalmazza.

               2.A kereskedelmi és fejlesztési bizottság eljárási szabályzatát a II. melléklet tartalmazza.

               3.Ez a határozat az elfogadásának napján lép hatályba.

               Kelt -ban/-ben, -án/-én

                        a vegyes tanács részéről

                        ...kereskedelmi minisztere

                        EU képviselő

               I. MELLÉKLET

               A VEGYES TANÁCS ELJÁRÁSI SZABÁLYZATA

               I. FEJEZET

               SZERVEZETI FELÉPÍTÉS

               1. cikk

               Összetétel és elnökség

               (1)Az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodás (a továbbiakban: a megállapodás) 100. cikkével létrehozott vegyes tanács ellátja a megállapodás 100. és 101. cikkében előírt feladatait.

               (2)Az ezen eljárási szabályzatban szereplő „Felek” meghatározása a megállapodás 104. cikkében foglaltak szerint történik.

               (3)A megállapodás 101. cikkének (1) bekezdése értelmében a vegyes tanács egyrészről az EU Tanácsának megfelelő tagjaiból és az Európai Bizottság megfelelő tagjaiból vagy ezek képviselőiből, másrészről az SADC-GPM-államok minisztereiből vagy ezek képviselőiből áll.

               (4)A vegyes tanács elnöki tisztét az Európai Unió Tanácsának egy miniszteri szintű képviselője és az Európai Bizottság képviselője az uniós fél nevében, valamint az SADC-GPM-államok egy miniszteri szintű képviselője felváltva látja el. A vegyes tanács első ülésén a Felek társelnökölnek.

               (5)Az első elnökségi időszakra szóló megbízatás a vegyes tanács első ülésének napján kezdődik, és a következő év december 31-én ér véget.

               2. cikk

               Ülések

               (1)A 102. cikk (4) bekezdésében előírtak szerint a vegyes tanács rendszeres időközönként, legalább kétévenként (2) ülésezik, valamint – ha a körülmények úgy kívánják – a Felek megállapodásától függően rendkívüli esetekben is.

               (2)Az üléseket felváltva tartják Brüsszelben, illetve az egyik SADC-GPM-állam területén, amennyiben a Felek nem egyeznek meg másként.

               (3)Amennyiben a Felek másként nem állapodnak meg, a vegyes tanács üléseit az elnökséget betöltő Fél hívja össze a másik Féllel való konzultációt követően.

               (4)A Felek megállapodhatnak abban, hogy a vegyes tanács üléseit elektronikus úton tartják.

               3. cikk

               Megfigyelők

               A vegyes tanács eseti alapon megfigyelőket hívhat meg, és meghatározhatja, hogy mely napirendi pontok állnak nyitva e megfigyelők számára.

               4. cikk

               Titkárság

               (1)Az ülést rendező Fél jár el a vegyes tanács titkárságaként.

               (2)Ha az ülésre elektronikus úton kerül sor, az elnökséget betöltő Fél jár el titkárságként.

               II. FEJEZET

               MŰKÖDÉS

               5. cikk

               Dokumentumok

               Amennyiben a vegyes tanács tanácskozásai írásos dokumentumokon alapulnak, ezeket a dokumentumokat a vegyes tanács titkársága számmal látja el és a vegyes tanács dokumentumaiként körözteti.

               6. cikk

               Az ülések bejelentése és napirendje

               (1)A titkárság legkésőbb harminc (30) nappal az ülés előtt értesíti a Feleket az ülés összehívásáról és felkéri őket a napirendhez való hozzájárulásra. Megvitatandó sürgős ügyben és/vagy előre nem látható körülmények esetén az ülés rövid időn belül is összehívható.

               (2)Az ülések ideiglenes napirendjét a vegyes tanács titkársága állítja össze. Az ideiglenes napirendet a titkárság az ülés előtt legalább tizennégy (14) nappal megküldi a vegyes tanács elnökének és tagjainak.

               (3)Az ideiglenes napirend azokat a pontokat tartalmazza, amelyeknek napirendbe való felvételére valamelyik Fél felkérte a vegyes tanács titkárságát.

               (4)A napirendet a vegyes tanács az egyes ülések kezdetén fogadja el. A Felek egyetértésével az ideiglenes napirenden kívüli pontokat is fel lehet venni a napirendre.

               (5)A vegyes tanács elnöke egyes témakörökre vonatkozó tájékoztatás céljából – mindegyik Fél egyetértésével – szakértőket kérhet fel az ülésen való részvételre.

               7. cikk

               Az ülésről szóló jelentés

               Amennyiben a Felek másként nem állapodnak meg, a vegyes tanács titkársága készíti el az egyes ülésekről szóló jelentést, amely az adott ülés végén kerül elfogadásra.

               8. cikk

               Határozatok és ajánlások

               (1)A megállapodás 102. cikke rendelkezéseinek megfelelően a vegyes tanács a megállapodásban előírt esetekben konszenzussal fogad el határozatokat és ajánlásokat.

               (2)Amennyiben a vegyes tanács a megállapodás értelmében felhatalmazással rendelkezik határozatok és ajánlások elfogadására, ezek a jogi aktusok a „határozat”, illetve az „ajánlás” címet viselik az ülésekről szóló jelentésben. A vegyes tanács titkársága minden elfogadott határozatot és ajánlást sorszámmal lát el, valamint megjelöli elfogadásuk időpontját és tárgyukat. Mindegyik határozat vagy ajánlás rendelkezik a hatálybalépésének időpontjáról.

               (3)Abban az esetben, ha egy SADC-GPM-állam nem vesz részt az ülésen, a titkárságnak közölnie kell az ülés határozatait és/vagy ajánlásait azzal a taggal, amely nem tudott részt venni az ülésen. Az említett SADC-GPM-állam a határozatok és/vagy ajánlások elküldésétől számított tíz (10) naptári napon belül írásbeli választ ad, megjelölve azokat a határozatokat és/vagy ajánlásokat, amelyekkel nem ért egyet, ideértve ennek indokait is. Ha az említett írásbeli válasz nem érkezik meg tíz (10) naptári napon belül, a határozatokat és / vagy ajánlásokat elfogadottnak kell tekinteni. Abban az esetben, ha az üléstől távol maradó SADC-GPM-állam nem ért egyet a határozatokkal és/vagy ajánlásokkal, a 4. bekezdés szerinti eljárást kell alkalmazni.

               (4)Az ülések közötti időszakban a vegyes tanács írásbeli eljárás útján vagy elektronikus úton, mindkét fél egyetértése mellett határozatokat és ajánlásokat fogadhat el. Az írásbeli eljárás a Felek képviselői közötti jegyzékváltást jelenti.

               (5)A vegyes tanács által elfogadott határozatokat és ajánlásokat egy-egy hiteles példánynak az Európai Unió képviselője és az SADC-GPM-államok képviselője általi aláírásával hitelesítik.

               9. cikk

               Nyilvánosság

               (1)A vegyes tanács ülései – eltérő döntés hiányában – nem nyilvánosak.

               (2)A Felek úgy határozhatnak, hogy közzéteszik a vegyes tanács határozatait és ajánlásait.

               III. FEJEZET

               ZÁRÓ RENDELKEZÉSEK

               10. cikk

               Költségek

               (1)A Felek mindegyike maga viseli a vegyes tanács ülésein való részvételével összefüggően a személyzettel kapcsolatos, utazási és ellátási, valamint a postai és távközlési kiadások terén felmerülő költségeket.

               (2)Az ülések megrendezésével, a tolmácsolási szolgáltatások biztosításával és a dokumentumok sokszorosításával kapcsolatos kiadásokat az ülést rendező Fél viseli.

               11. cikk

               Kereskedelmi és fejlesztési bizottság

               A megállapodás 103. cikkének (5) bekezdésébe foglalt előírások szerint a kereskedelmi és fejlesztési bizottság jelentést tesz a vegyes tanácsnak.

               12. cikk

               Az eljárási szabályzat módosítása

               A 8. cikk rendelkezéseivel összhangban az eljárási szabályzat a vegyes tanács írásbeli határozatával módosítható.

               II. MELLÉKLET

               A KERESKEDELMI ÉS FEJLESZTÉSI BIZOTTSÁG ELJÁRÁSI SZABÁLYZATA

               I. FEJEZET

               SZERVEZETI FELÉPÍTÉS

               1. cikk

               Összetétel és elnökség

               (1)Az egyrészről az Európai Unió és tagállamai, másrészről az SADC-GPM-államok közötti gazdasági partnerségi megállapodás (a továbbiakban: a megállapodás) 103. cikkével létrehozott kereskedelmi és fejlesztési bizottság ellátja a megállapodás 103. cikkében előírt feladatait.

               (2)Az ezen eljárási szabályzatban szereplő „Felek” meghatározása a megállapodás 104. cikkében foglaltak szerint történik.

               (3)A megállapodás 103. cikkének (1) bekezdésébe foglalt előírások szerint a kereskedelmi és fejlesztési bizottság tagjai a Felek képviselői, rendszerint vezető tisztviselői szinten.

               (4)A megállapodás 103. cikkének (2) bekezdésébe foglalt előírások szerint a kereskedelmi és fejlesztési bizottság elnöki tisztét felváltva az Európai Bizottság magas rangú tisztviselője és a SADC-GPM-államok magas rangú tisztviselője látja el. A kereskedelmi és fejlesztési bizottság első ülésén az Európai Bizottság magas rangú tisztviselője és az SADC-GPM-államok magas rangú tisztviselője társelnökölnek.

               (5)Az első elnökségi időszakra szóló megbízatás a kereskedelmi és fejlesztési bizottság első ülésének napján kezdődik, és a következő év december 31-én ér véget.

               2. cikk

               Ülések

               (1)A kereskedelmi és fejlesztési bizottság legalább évente egyszer, illetve bármely Fél kérésére összeül. Az üléseket felváltva tartják Brüsszelben, illetve az egyik SADC-GPM-állam területén, amennyiben a Felek nem egyeznek meg másként.

               (2)Amennyiben a Felek másként nem állapodnak meg, a kereskedelmi és fejlesztési bizottság üléseit az elnökséget betöltő Fél hívja össze a másik Féllel való konzultációt követően.

               (3)A Felek megállapodhatnak abban, hogy a kereskedelmi és fejlesztési bizottság üléseit elektronikus úton tartják.

               3. cikk

               Megfigyelők

               A kereskedelmi és fejlesztési bizottság eseti alapon megfigyelőket hívhat meg, és meghatározhatja, hogy mely napirendi pontok állnak nyitva e megfigyelők számára.

               4. cikk

               Titkárság

               (1)Az ülést rendező Fél jár el a kereskedelmi és fejlesztési bizottság titkárságaként.

               (2)Ha az ülésre elektronikus úton kerül sor, az elnökséget betöltő Fél jár el titkárságként.

               II. FEJEZET

               MŰKÖDÉS

               5. cikk

               Dokumentumok

               Amennyiben a kereskedelmi és fejlesztési bizottság tanácskozásai írásos dokumentumokon alapulnak, ezeket a dokumentumokat a kereskedelmi és fejlesztési bizottság titkársága számmal látja el és a kereskedelmi és fejlesztési bizottság dokumentumaiként körözteti.

               6. cikk

               Az ülések bejelentése és napirendje

               (1)A titkárság legkésőbb 30 nappal az ülés előtt értesíti a Feleket az ülés összehívásáról és felkéri őket a napirendhez való hozzájárulásra. Megvitatandó sürgős ügyben és/vagy előre nem látható körülmények esetén az ülés rövid időn belül is összehívható.

               (2)Az egyes ülések ideiglenes napirendjét a kereskedelmi és fejlesztési bizottság titkársága állítja össze. Az ideiglenes napirendet a kereskedelmi és fejlesztési bizottság titkársága a legkésőbb 14 nappal az ülés előtt megküldi a vegyes tanács elnökének és tagjainak.

               (3)Az ideiglenes napirend azokat a pontokat tartalmazza, amelyeknek napirendbe való felvételére valamelyik Fél felkérte a kereskedelmi és fejlesztési bizottság titkárságát.

               (4)A napirendet a kereskedelmi és fejlesztési bizottság az egyes ülések kezdetén fogadja el. A Felek egyetértésével az ideiglenes napirenden kívüli pontokat is fel lehet venni a napirendre.

               (5)A kereskedelmi és fejlesztési bizottság elnöke egyes témakörökre vonatkozó tájékoztatás céljából – mindegyik Fél egyetértésével – szakértőket kérhet fel az ülésen való részvételre.

               7. cikk

               Az ülésről szóló jelentés

               Amennyiben a Felek másként nem állapodnak meg, a kereskedelmi és fejlesztési bizottság titkársága készíti el az egyes ülésekről szóló jelentést, amely az adott ülés végén kerül elfogadásra.

               8. cikk

               Határozatok és ajánlások

               (1)A megállapodás 103. cikkének (6) bekezdésében előírtak szerint a kereskedelmi és fejlesztési bizottság a megállapodásban meghatározott ügyekben, illetve akkor, ha a vegyes tanács ilyen hatáskört ruház rá, konszenzusos határozatokat vagy ajánlásokat fogad el.

               (2)Amennyiben a kereskedelmi és fejlesztési bizottság a megállapodás értelmében, illetve akkor, ha a vegyes tanács ilyen hatáskört ruház rá, felhatalmazással rendelkezik határozatok és ajánlások elfogadására, ezek a jogi aktusok a „határozat”, illetve az „ajánlás” címet viselik az ülésekről szóló jelentésben. A kereskedelmi és fejlesztési bizottság titkársága minden elfogadott határozatot és ajánlást sorszámmal lát el, elfogadásuk időpontját és tárgyukat is megjelölve. Mindegyik határozat vagy ajánlás rendelkezik a hatálybalépésének időpontjáról.

               (3)Abban az esetben, ha egy SADC-GPM-állam nem vesz részt az ülésen, a titkárságnak közölnie kell az ülés határozatait és/vagy ajánlásait azzal a taggal, amely nem tudott részt venni az ülésen. Az említett SADC-GPM-állam a határozatok és/vagy ajánlások elküldésétől számított 10 naptári napon belül írásbeli választ ad, megjelölve azokat a határozatokat és/vagy ajánlásokat, amelyekkel nem ért egyet, ideértve ennek indokait is. Ha az említett válasz nem érkezik meg 10 naptári napon belül, a határozatokat és / vagy ajánlásokat elfogadottnak kell tekinteni. Abban az esetben, ha az üléstől távol maradó SADC-GPM-állam nem ért egyet a határozatokkal és/vagy ajánlásokkal, a 4. bekezdés szerinti eljárást kell alkalmazni.

               (4)Az ülések közötti időszakban a kereskedelmi és fejlesztési bizottság írásbeli eljárás útján, mindkét fél egyetértése mellett határozatokat, illetve ajánlásokat fogadhat el. Az írásbeli eljárás a Felek képviselői közötti jegyzékváltást jelenti.

               (5)A kereskedelmi és fejlesztési bizottság által elfogadott határozatokat és ajánlásokat egy-egy hiteles példánynak az Európai Unió képviselője és az SADC-GPM-államok képviselője általi aláírásával hitelesítik.

               9. cikk

               Nyilvánosság

               (1)A kereskedelmi és fejlesztési bizottság ülései – eltérő döntés hiányában – nem nyilvánosak.

               (2)A Felek úgy határozhatnak, hogy közzéteszik a kereskedelmi és fejlesztési bizottság határozatait és ajánlásait.

               III. FEJEZET

               ZÁRÓ RENDELKEZÉSEK

               10. cikk

               Költségek

               (1)A felek mindegyike viseli a kereskedelmi és fejlesztési bizottság ülésein való részvételével összefüggően a személyzettel kapcsolatos, utazási és ellátási, valamint a postai és távközlési kiadások terén felmerülő költségeket.

               (2)Az ülések megrendezésével, a tolmácsolási szolgáltatások biztosításával és a dokumentumok sokszorosításával kapcsolatos kiadásokat az ülést rendező Fél viseli.

               11. cikk

               Különbizottságok és egyéb szervek

               (1)A megállapodás 50. cikke szerinti, vámügyekkel és kereskedelemkönnyítéssel foglalkozó különbizottság, a megállapodás 68. cikke szerinti mezőgazdasági partnerség, valamint a megállapodás 3. jegyzőkönyvének 13. cikke alapján létrehozott, földrajzi jelzésekkel, valamint borok és szeszes italok kereskedelmével foglalkozó különbizottság jelentést tesz a kereskedelmi és fejlesztési bizottságnak.

               (2)A megállapodás 50. cikke (2) bekezdésének f) pontjába, illetve a megállapodás 3. jegyzőkönyve 13. cikkének (5) bekezdésében előírtak szerint a vámügyekkel és kereskedelemkönnyítéssel foglalkozó különbizottság, továbbá a földrajzi jelzésekkel, valamint borok és szeszes italok kereskedelmével foglalkozó különbizottság meghatározzák saját eljárási szabályzatukat.

               (3)A megállapodás 68. cikkének (3) bekezdésébe foglalt előírások szerint a mezőgazdasági partnerség működési szabályait a kereskedelmi és fejlesztési bizottság keretében tevékenykedő Felek határozzák meg, közös megegyezés útján.

               (4)A megállapodás 103. cikkének (3) bekezdésébe foglalt előírások szerint a kereskedelmi és fejlesztési bizottság speciális technikai csoportokat hozhat létre, hogy a hatáskörükbe eső konkrét ügyekkel foglalkozzanak.

               (5)A kereskedelmi és fejlesztési bizottság meghatározza a speciális technikai csoportok eljárási szabályait. A kereskedelmi és fejlesztési bizottság dönthet a speciális technikai csoportok megszüntetéséről és hatáskörük meghatározásáról vagy módosításáról.

               (6)A speciális technikai csoportok az egyes üléseket követően jelentést tesznek a kereskedelmi és fejlesztési bizottságnak.

               12. cikk

               Az eljárási szabályzat módosítása

               Ezen eljárási szabályzat a 8. cikknek megfelelően a kereskedelmi és fejlesztési bizottság határozata alapján írásban módosítható.